דינה אשר-סמית' (באנגלית: Dina Asher-Smith; נולדה ב-4 בדצמבר 1995) היא אתלטית בריטית, אלופת העולם (דוחה 2019) ופעמיים ברציפות אלופת אירופה (אמסטרדם 2016, ברלין 2018) בריצת 200 מטר. סגנית אלופת עולם (דוחה 2019) ואלופת אירופה (ברלין 2018) בריצת 100 מטר. בעלת מדליית ארד אולימפית (ריו דה ז'ניירו 2016), מדליות כסף מאליפות העולם (לונדון 2017 ודוחה 2019) ומדליית ארד מאליפות העולם (מוסקבה 2013) בריצת שליחות 4x100 מטר. אשר-סמית' שיאנית בריטניה בריצת 60 מטר, ריצת 100 מטר וריצת 200 מטר.